**การวิเคราะห์ผลกระทบที่อาจเกิดขึ้น**

**ร่างเทศบัญญัติเทศบาลตำบลแม่ยม เรื่อง สุขลักษณะในการประกอบกิจการตู้น้ำดื่มหยอดเหรียญ**

**พ.ศ. .......**

------------------------

การวิเคราะห์ผลกระทบที่อาจเกิดขึ้นจากร่างเทศบัญญัติเทศบาลตำบลแม่ยม เรื่อง สุขลักษณะในการประกอบกิจการตู้น้ำดื่มหยอดเหรียญ พ.ศ. ....... ที่ได้จัดทำขึ้นนี้ เป็นการพิจารณาผลกระทบของข้อกำหนดร่างเทศบัญญัตินี้ ที่อาจมีผลต่อผู้ที่เกี่ยวข้องทั้งในเชิงบวกและเชิงลบ โดยเทศบาลตำบลแม่ยมได้รวบรวมประเด็นและนำผลสรุปการรับฟังความคิดเห็นและข้อเสนอแนะจากประชาชนและผู้ที่เกี่ยวข้อง มาเป็นข้อมูลประกอบการพิจารณาวิเคราะห์ผลกระทบที่อาจเกิดขึ้น เพื่อใช้เป็นข้อมูลประกอบการพิจารณาร่างเทศบัญญัติต่อไป

**1. ผู้ซึ่งอาจได้รับผลกระทบจากการบังคับใช้เทศบัญญัติ**

จากผลการวิเคราะห์พบว่า ผู้ซึ่งได้รับผลกระทบจากการบังคับใช้กฎหมายโดยตรง ดังนี้

* 1. ผู้ประกอบการตู้น้ำดื่มหยอเหรียญ

**2. ผลกระทบที่อาจได้รับจากร่างเทศบัญญัติ**

โดยการวิเคราะห์ผลกระทบแยกออกเป็น 2 ส่วน คือผลกระทบเชิงบวกและผลกระทบเชิงลบ

**ส่วนที่ 1 ผลกระทบเชิงบวก**

การตราเทศบัญญัติดังกล่าว จะส่งผลให้ผู้ประกอบการมีแนวทางในการดำเนินการจัดการด้านสุขลักษณะของสถานที่ มาตรการป้องกันอันตราย ความปลอดภัย ชีวอนามัย การป้องกันเหตุรำคาญ รวมถึงการบริหารจัดการการสุขาภิบาลต่าง ๆ ให้ถูกสุขลักษณะและมีมาตรฐาน ไม่ส่งผลกระทบหรือสร้าง ความเดือดร้อนแก่ผู้อื่น หน่วยงานของรัฐที่เกี่ยวข้องสามารถกำกับดูแล ป้องกัน และแก้ไขปัญหาเกี่ยวกับการอนามัยสิ่งแวดล้อมได้อย่างเพียงพอและมีประสิทธิภาพ ให้ผู้ประกอบการผลิตน้ำดื่มที่มีคุณภาพได้มาตรฐาน

**ส่วนที่ 2 ผลกระทบเชิงลบ**

ผู้ประกอบการกิจการตู้น้ำดื่มหยอดเหรียญ มีภาระหน้าที่ต้องดำเนินการและจัดการสถานประกอบการให้ถูกสุขลักษณะ จัดการการสุขาภิบาล การชีวอนามัย การป้องกันอันตรายต่อสุขภาพของประชาชน ให้เป็นไปตามหลักเกณฑ์ วิธีการ และเงื่อนไขที่กำหนด

**3. ประโยชน์ที่ประชาชนและสังคมจะได้รับ**

การตราเทศบัญญัติ เรื่อง สุขลักษณะในการประกอบกิจการตู้น้ำดื่มหยอดเหรียญ ในครั้งนี้ เป็นการกำหนดให้ผู้ประกอบการดำเนินกิจการให้ถูกสุขลักษณะตามหลักเกณฑ์ วิธีการ และเงื่อนไขที่กำหนด ปฏิบัติเกี่ยวกับการดูแลสภาพหรือสุขลักษณะของสถานที่ที่ใช้ดำเนินกิจการและมาตรการป้องกันอันตรายต่อสุขภาพให้ถูกสุขลักษณะ ส่งผลให้น้ำดื่มจากตู้หยอดเหรียญเป็นน้ำดื่มที่สะอาด ได้มาตรฐาน และปลอดภัยต่อประชาชนผู้บริโภค และสร้างมลพิษต่อสิ่งแวดล้อมที่ดี และป้องกันการเกิดปัญหาด้านสาธารณสุขและเกิดความขัดแย้ง ในชุมชน